重九後菊未開
作者：廖行之
朝代：宋

paragraphs: 靈根何許來，初春首移植。
封培極膏壤，灌溉勤朝夕。
惟知人力勝，可與天工敵。
侵尋度重九，荏苒復旬日。
含芳似慳吝，細蓓猶的歷。
得非司花神，不爲狥世習。
閉關存清高，後時養介僻。
不然蓐妝靈，護持莫庸釋。
未容遽爛熳，留作秋歸憶。
胡爲倚牆隈，向人殊寂寞。
雖非彭澤長，汝勿余於惜。